XLII 



D O N A, 



a fautoribus Academiae inde a nono Actorum voiumine edito 



collata. 



J. raeter ea , quae tum Serenissimi Principis ab Hardenberg, 

 Academiae Summi Protectoris, tum Ministerii Regii Borussici 

 et inprimis Liberi Baronis de Stein ab Altenstein, illustrissimi 

 Viri, bene erga Academiam facta pio gratoque iam animo extulimus, 

 vel prorsus, quod recentiora istis evenerint et proxima fere futurorum 

 praesagia , servare debuimus sequenti, quod iam paratur, Actorum Volu- 

 mini, alia nobis ab Aliis munera data sunt, et ea per se quidem iam satis 

 ampla atque magnifica, multo magis tamen Fautorum dignitate, Colle- 

 garum in communes usus proclivitate , Amicorum spectata virtute com- 

 mendabilia maxime summisque nostris gratiis persequenda. 



Qui Viri praestantissimi argentum suum dedere, eorum sola No- 

 mina adscribimus, mittimus argenti pondus et numerum; haec cnim, etsi 

 ad res graviores peragendas maxime sint necessaria, tamen et in ipsa erudi- 

 torum egestate, qua nondum desiit laborare Germanica virtus, apud nos non 

 pondere magis , quam gravitate Virorum claraque fama et animi candore 

 aestimantur. — Librorum vero cum alia sit conditio valeantque in his verba, 

 quibus inscribuntur , recensum eorum , qui Bibliothecae nostrae dono ac- 

 cesserunt, paulo verbosiorem reddi, necesse est. 



A. Pecunias in usus Acaclemiae contulere, qui sequuntur: 



Ludovicus, Serenissimus ac Potentissimus Magnus Dux Hassiae. 

 Dr. G. G. Detharding , Med. Chir # et Art. Obstetr. Pract. Rostochiensis. 

 Dr. E. G. Martius, Pharmacop. Aul. Erl. 



